
RAPORT DE SPECIALITATE, 


	Subsemnatul Iamandi Ion, şef Serviciu administraţie, registrul agricol, asistenţă socială, relaţii cu publicul, secretariat și protocol, analizând proiectul de hotărâre privind aprobarea achiziţionării de servicii juridice de consultanţă, asistenţă şi reprezentare, am constatat următoarele următoarele:
	Referitor la reprezentarea în justiţie a unităţilor administrativ-teritoriale Codul administrativ prevede, la art.109, că aceasta se asigură de către primar sau de către preşedintele consiliului judeţean.
Primarul sau preşedintele consiliului judeţean stă în judecată în calitate de reprezentant legal al unităţii administrativ-teritoriale, pentru apărarea drepturilor şi intereselor legitime ale acesteia, şi nu în nume personal.
Atribuţia de reprezentare în justiţie poate fi exercitată în numele primarului sau, după caz, al preşedintelui consiliului judeţean de către consilierul juridic din aparatul de specialitate ori de către un avocat angajat în condiţiile legii.
	Potrivit dispoziţiilor alin. (2) al art. I în situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea consiliului local.
	În structura organizatorică a aparatului de specialitate al primarului nu există nici un post de consilier juridic, iar autoritatea executivă are încheiat un contract de servicii juridice de consultanţă, asistenţă şi reprezentare, al cărui termen  expiră la data de 01.03.2025.
Pe rolul instanţelor de judecată se află în diverse stadii de soluţionare un număr de 50 dosare, din care 23 dosare  au ca obiect înlocuire amendă cu muncă în folosul comunităţii, în diferite faze procesuale, iar 27 dosare au ca obiect fond funciar, pretenţii, plângere contravenţională, anulare acte, uzucapiune, etc. fiind necesar a se asigura continuitate în reprezentarea în faţa instanţelor de judecată.
	
	Având în vedere cele expuse şi ţinând cont de  asigurarea continuităţii activităţii de consultanţă, asistenţă şi reprezentare consider că iniţierea acestui proiect de hotărâre este necesară şi oportună.

